Paramedicul Iulia Paievska, eliberată din mâinile armatei lui Putin.
Iulia Paievska, paramedic ucrainean, a fost eliberată din prizonieratul rusesc. Ea a reușit, înainte de a fi capturată, să dea echipei AP un card cu filmări din război. Supranumită "îngerul blond", Iulia a fost vreme de 3 luni în mâinile rușilor.
Președintele Ucrainei, Volodimir Zelenski, a anunțat că paramedicul Iulia Paievska a fost eliberată. Aceasta fusese capturată de forțele invadatoare, pentru că a făcut publice mai multe imagini din război.Îngerul blond, așa cum este numită Iulia, fusese luată prizonieră de armata lui Putin pe 15 martie. Președintele Zelenski a afirmat că încearcă să elibereze toți prizonierii luați de ruși de când a invadat Ucraina."Astăzi pot anunța acest lucru: am reușit să o eliberăm pe "Taira", paramedicul ucrainean Iulia Paievska, din captivitate. Le sunt recunoscător tuturor celor care au lucrat pentru acest rezultat. Taira este deja acasă. Vom continua să lucrăm pentru a-i elibera pe toți", a transmis Zelenski.Cunoscută mai mult sub numele de Taira, Iulia Paievska a folosit o cameră video pentru a-și înregistra toate intervențiile. Paramedicul s-a aflat în Mariupol, în timp ce orașul ucrainean se afla sub asediu rusesc.Iulia nu a făcut diferențe între modul în care i-a tratat pe militarii ucraineni față de cei ruși.Cu doar o zi înainte de a fi luată prizonieră, Iulia a reușit să transmită clipurile unei echipe Associated Press. Imaginile cu atrocitățile războiului au ajuns, astfel, pe telefoanele, tabletele și televizoarele fiecăruia dintre noi.